Die Ervaring wat Saak Maak – deur Jonathan Edwards | WoordVerspreiding
Die Ervaring wat Saak Maak – deur Jonathan Edwards
Die ekstase van pas bekeerde teenoor die droë dieptes van die jare daarna.
Alhoewel my emosies gereeld met my op loop gaan, keer nugtere denke darem na 'n rukkie weer na my toe terug. In die verlede het opswepende predikers my dikwels op loop geneem, maar agterna kon ek my nie vereenselwig met baie van hul uitsprake nie. Hierdie boek het my duidelik geleer watter emosies Bybels verantwoordbaar is en watter emosisionele reaksies vir God net mooi niks beteken nie. Selfs ook watter emosies nie uit Jesus se Gees is nie.
Find more at Geloofs-Gym: Ervaring wat Saakmaak: Voorwoord
Die Ervaring Wat Saakmaak – Voorwoord in die Afrikaanse Vertalling
SKU: ISBN-E Categories: Afrikaanse Boeke, Alle Boeke, Christelike Knelpunte
… werklik 'n briljante bespreking
… emosies hierin vervat is veel, veel dieper
Bring 'n belewing my by die Here uit of word die belewenis self, en dus nie Jesus nie, 'n doel op sy eie?
… watter emosisies vir God net mooi niks beteken nie
Emosies wat saak maak. Watter emosies in ons Godsdiens lei tot groei, en watter lei tot terugval? Watter emosies tydens bekering is waarlik eg?
Jonathan Edwards, Amerika se grootste prediker, het geworstel met die godsdienstige ervarings wat mense in die VSA se eerste groot herlewing gehad het. Hy het gesien dat baie ervarings vals en nie tot God se eer is nie. Daar is vandag baie godsdienstige groepe wat daarop aandring dat alle vreemde ervarings van God af is.
Edwards brei in hierdie briljante boek uit op al die toepaslike vrae tydens bekering en aanbidding. Dis 'n moet vir alle mense wat na 'n intieme verhouding met Christus verlang.
Ook besikbaar in Engels: The Experience that Counts
Deur Susan Lucow – Resensie:
Emosies is impulse wat tot aksie aanspoor, die uitdaging is om te weet waar, wanneer, waarom en hoe om belewenisse te benut om ons lewe te verryk.
Die moderne mens soek na sin. Ons jaag deur die lewe. Ons werk om te oorleef. Ons soek vreugde in aardse besittings en wêreldse plesier. Bittermin van ons lééf op die manier wat God vir ons beplan en gun. Soms word selfs ons godsdiensbeoefening 'n leë gejaag, want ons harte voel leeg. Ons is baie keer bang of wanhopig. Wanneer ons lewensomstandighede verbeter, raak ons uitbundig bly, voel ons momenteel dat God tog na ons kyk, dat ons saakmaak. Ons emosies wip van dag tot dag tussen pyn en vreugde, tussen verwondering en verwonding. Ons gevoelens oor die lewe en ons ervaring van God word bepaal deur hoe ons oor onsself, ons leefstyl, God en die plek wat ons vir Hom inruim, voel. Soms gryp ons na die strooihalms van Bybeltekste en inspirerende dagstukkies om die leegheid in ons harte te vul.
Die ervaring wat saakmaak bespreek die rol van emosies in ons godsdiens. Een van Amerika se grootste predikers, Jonathan Edwards, fokus op die emosionele ervaringe wat van waarde is in geestelike groei en snoei. Emosiebelaaide aansprake oor God, sy Woord en sy Wil word toenemend gemaak. Edwards (soos vertaal deur Francios Griebenow) dui die dinge aan wat nie bewys dat ons emosies uit ware bekeringservaringe spruit nie. Die kern wat hierdie boek is egter die kenmerke van ware geestelike emosies en hoe om hulle van ander emosies te onderskei.
"Ek is bly! Ek verbly my in die Heer!" Hierdie woorde weerkaats die lig van God se heerlikheid en 'n intieme liefdesverhouding met Hom. Die vervulde Christen praat en doen sy geloof. Wat die hart van vol is, loop die mond van oor: Woorde word kragtige dade in 'n geesvervulde lewe.
Die boodskap van Die ervaring wat saakmaak bemoedig die bekeerde aan om dinge anders te bekyk en aan te pak. Christus woon in ons en ons lewe in en deur Hom – in die ekstase net na bekering, maar ook wanneer ons soms terugval in ons ou leefstyl. Wanneer ons geestelike fokus verskuif van God na die eie-ek word ons die slagoffers van vals ervarings wat nie tot God se eer is nie. Dié boek bevestig: Ware geestelike emosies spruit uit bonatuurlike invloede. Die Heilige Gees gee aan ons bewyse dat ons God se kinders is deurdat Hy in ons woon, ons lei en ons help om soos kinders van God op te tree.
Die ervaringe wat saakmaak lê opgesluit in die tekens van ons eenheid met Christus en word weerspieël deur ons daaglikse leefstyl.